L’Ajuntament de Burjassot publica la concessió definitiva dels I Premis “Dona i Esport”
2025-07-24

L’Ajuntament de Burjassot, a través de la Regidoria d’Igualtat i Feminisme, coordinada des de l’Alcaldia, convocava el mes d’octubre passat els I Premis “Dona i Esport”. Des del Consistori, i després de la baremació de les sol·licituds presentades, s’ha fet pública ja la concessió definitiva dels citats premis en les seues dues modalitats, entitats esportives i dones esportistes.

En entitats esportives, els guardonats han sigut el Club de Gimnàstica Rítmica l’Almara i el Grup de Recreació Esportiva Burjapower. En el cas de les dones esportistes, els guardons han sigut per a les germanes Belén i Sara Sospedra Escat i per a Irene Morales Palero.

L’anunci de la concessió dels premis pot consultar-se en aquest ENLLAÇ. L’import dels premis és de 2.200 euros, que s’han repartit entre les entitats i les dones que han resultat premiades.